Axel Oxenstierna
**Axel Oxenstierna** monument Riddarhuseti ees Stockholmis.
Krahv **Axel Oxenstierna af Södermöre** (16. juuni 1583 Fånö mõis, Uppland – 28. august 1654 Stockholm) oli Rootsi riigitegelane, kuninganna Kristiina eestkostevalitsuse juht ja Rootsi riigikantsler.

Elulugu
-------

Sündis vabahärra Gustaf Gabrielsson Oxenstierna (1551–1597) ja Barbro Axelsdotter Bielke (1556–1624) pojana. Tema isa oli aastatel 1585–1588 Tallinna ja Eestimaa asehaldur ja noorem vend, Tallinnas sündinud vabahärra Gabriel Gustafsson Oxenstierna (1587–1640), Rootsi riigidrots aastatel 1634–1640.

Gustav Adolfi surma järel 1632. aastal Lützeni lahingus, sai protestantide juhiks Kolmekümneaastases sõjas Axel Oxenstierna. Ta kutsus evangeeliumiusulised vürstid 1633. aastal Heilbronni ja surus läbi, et talle anti õigus olla evangeeliumiusuliste liidu vägede juhatajaks.

Ta oli Gustav II Adolfi lähim sõber ja peale viimase surma valitses kuninganna Kristiina (1626–1689) nooruse tõttu riigikantslerina eestkostevalitsuse eesotsas olles aastatel 1632–1644 Rootsi riiki. Kuninganna Kristiina eestkostevalitsusse kuulusid riigimarssal (sõjanõukogu juht), riigiadmiral (admiraliteedi juht), riigidrots (Svea õuekohtu juht), riigivarameister (kammerkolleegiumi juht) ning riigikantsler (riigikantselei juht). Axel Oxenstierna algatusel kavandas Rootsi Riiginõukogu 1640 Narva muutmist riigi teiseks pealinnaks, kus kuningas resideeriks igal neljandal aastal.

Axel Oxenstierna eestvedamisel viidi läbi Rootsi riigihalduse ja haldusreform, mille käigus moodustati Rootsi kuningriigis mh ka Rootsi ajalooliste maakondade (Götaland (lõuna-Rootsi), Svealand (kesk-Rootsi), Österland (Soome alad, 13. sajandist kuni 1809. aastani) ja Norrland) asemel haldusüksustena: Älvsborgi lään, Dalarna lään, Eskilstunahusi lään, Gripsholmi lään, Jönköpingi ja Kronobergi lään, Kalmari lään, Kexholmi lään, Närke ja Värmlandi lään, Norrlandi lään, Nyköpingi lään, Nylandi ja Tavastehusi lään, Östergötlandi lään, Österbotteni lään, Skaraborgi lään, Södermanlandi lään, Turu ja Pori lään, Upplandi lään, Uppsala lään, Västmanlandi lään, Karjala ehk Viiburi ja Savonlinna lään.

19.novembril 1645 sai ta Smålandis asunud Södermöre krahvkonna krahviks ja immatrikuleeriti 1647. aastal krahvisuguvõsana nr. 4 Oxenstierna af Södermöre Rootsi rüütelkonda.

Ta on maetud perekonna hauakambrisse (rootsi *Oxenstiernska gravvalvet*) Jäderi kirikus (rootsi *Jäders kyrka*) Södermanlandis.

Mõisad
------

Lisaks Smålandis asunud Södermöre krahvkonna oli ta 1614 aastast Kimito (Kemiö) ja 1619 aastast Nynäse (Nousiaineni Nyynäinen) vabahärra Soomes, ning ka Fiholmi ja Tidö härra Rootsis. 

Eestimaal kuulus talle teiste hulgas Läänemaal Lihula linnuseläänis asunud ja 1597. aastal isalt päritud Vanamõisa (*Wannamois*) mõis, Martna kihelkonnas Suure-Lähtru mõis (*Lechtigall*) ja 1629. aastal kingis kuningas Gustav Adolf teenete eest talle Harju-Viru õiguse järgi Virumaal Vohnja, Lasila ja Võle mõisad ja 1619. aastal Vatku, 1621. aastal Püssi ja Roela mõisad.

Tartumaal Otepää kihelkonnas 1625 aastast Otepää (*Odenpäh*) ja Kambja kihelkonnas 1630 aastast Prangli (*"Alt"-Wrangelshof*) mõis, kuid vahetas need 1636 aastal Herman Wrangeli Valgamaal Ēvele kihelkonnas (saksa k. *Kirchspiel Wohlfahrt*) asunud Ēvele mõisa (*"Alt"-Wohlfahrt*) vastu.

Liivimaa Läti alal Vidzemes kuulusid talle (nimi läti keeles *Aksels Ūksenšerna*): Valgamaal lisaks Ēvele mõisale ("Alt"-Wohlfahrt), ka Trikāta (*Trikaten*) koos Lipšukalnsi (*Lipskaln*), Lubi (*Lubbenhof*), Plāņi (*Planhof*), Vijciema (*Wiezenhof*) ja Vecbrenguļi (*Alt-Wrangelshof*) mõisaga, ning Vecvāle (*Alt-Sackenhof*) Trikāta kihelkonnas (*Kirchspiel Trikaten*). Võnnumaal Võnnu linnuselään (*Schloß Wenden*), Priekuļi (*Freudenberg*) ja Lenči (*Lenzenhof*) Võnnu kihelkonnas (*Kirchspiel Wenden*), ning Bānuži (*Kudling*) Skujene kihelkonnas (*Kirchspiel Schujen*). Volmarimaal Valmiermuiža (*Wolmarshof*) ja Mujāni (*Mojahn*) Valmiera kihelkonnas (*Kirchspiel Wolmar*); Breslava (*Breslau*) Matīši kihelkonnas (*Kirchspiel St. Matthiä*); Vecate (*"Alt"-Ottenhof*) Mazsalaca kihelkonnas (*Kirchspiel Salisburg*); Veļķi (*Welkenhof*) Rubene kihelkonnas (*Kirchspiel Papendorf*); Burtnieki lossimõis (*Schloß Burtneck*) koos Jaunburtnieki (*Sternhof*) ja Rencēniga (*Ranzen*) Burtnieki kihelkonnas (*Kirchspiel Burtneck*).

Perekond
--------

Abiellus 5. juunil 1608 Anna Åkesdotter Bååtiga (1579–1649), kes oli hertsog Karli nõunik Åke Johansson Bååti ja Kristina Trolle tütar. Abielust sündisid:

* Gustaf (1609–1629), kammerhärra
* Johan Oxenstierna (1611–1657), riigitegelane, Rootsi delegaat Vestfaali rahu sõlmimisel, Rootsi Pommeri kindralkuberner
* Kristina (1612–1631), 1628 aastast Gustaf Carlsson Horn af Kanckase (1592–1657) abikaasa
* Katarina (1612–1661), 1640 aastast vabahärra Johan Jespersson Cruus af Edeby (1617–1644) abikaasa
* Erik Oxenstierna (1624–1656), riiginõunik ja riigikantsler, Tallinna ja Eestimaa asehaldur.

Teised lapsed: Johan (1610–1610), Beata (1613–1617), Barbro (1615–1617), Åke (1616–1617), Maria (1618–1618), Gabriel (1620–1620) ja Jakob (1621–1621) surid kõik noorelt.

Viited
------

1. ↑   "(1754) Matrikel öfwer Swea rikes ridderskap och adel ... lk. 3".
2. ↑  Lasila mõis (Kadrina khk), Kinnistute register
3. ↑  "Oxenstierna Family Website: Properties owned by Axel Oxenstierna af Södermöre: Estland". Originaali arhiivikoopia seisuga 5. märts 2016. Vaadatud 2. mail 2009.
4. ↑  "Oxenstierna Family Website: Properties owned by Axel Oxenstierna af Södermöre: Livland". Originaali arhiivikoopia seisuga 5. märts 2016. Vaadatud 2. mail 2009.
5. ↑  Heinrich von Hagemeister: Materialien zu einer Geschichte der Landgüter Livlands (Läti ala: lk. 102, 115, 120, 121, 134, 137, 180, 181, 182, 184, 205, 282, 284, 286 /Eesti ala: lk. 24 ja 35)
6. ↑  "Oxenstierna Family Website: Axel Gustafsson Oxenstierna af Södermöre (1583 - 1654)". Originaali arhiivikoopia seisuga 5. märts 2016. Vaadatud 2. mail 2009.

Kirjandus
---------

* Edgars Dunsdorfs: *The Livonian estates of Axel Oxenstierna*, Stockholm: Almqvist & Wiksell International, 1981, ISBN 9122003630

Välislingid
-----------

* Elulugu (1914), lk. 1163-1165 Nordisk familjebok (rootsi keeles)
* Elulugu (1888), lk. 518-527 Nordisk familjebok (rootsi keeles)
* Elulugu (1906), lk. 252-253 Svenskt biografiskt handlexikon (rootsi keeles)
* Sugupuu

|  |  |
| --- | --- |
|  | Pildid, videod ja helifailid Commonsis: **Axel Oxenstierna** |

|  |  |  |
| --- | --- | --- |
| Eelnev**Svante Bielke** | **Rootsi riigikantsler**1612–1654 | Järgnev**Erik Oxenstierna** |